Rossiyalik astronomlar Yer uchun xavf tug‘dirishi mumkin bo‘lgan asteroidni aniqladi

Rossiyada yagona bo‘lgan, mahalliy mutaxassislar tomonidan yaratilgan “Master” teleskop robotlar tarmog‘i potensial xavfli bo‘lgan asteroidni kashf qildi. Bu haqda “RIA Novosti” xabar berdi.

U Yer bilan to‘qnashgan taqdirda, Chelyabinskdagi meteorit portlashidan ming marta kuchli portlash yuzaga kelishi mumkin.
370 metrli yangi asteroid 2014 UR116 nomini oldi. U “Master” tarmog‘i tomonidan aniqlangan uchinchi va eng yirik shunday obyektdir. Qolgan ikkita asteroid — 2013 SW24 va 2013 UG1’ning hajmlari tegishli ravishda 250 va 125 metrga teng.